“ทองคำ” เปิดบวก 150 บ. รูปพรรณขาย 32,100 บ.
ราคาทองคำในประเทศวันนี้เปิดตลาดหลังหยุดยาวช่วงสงกรานต์ ปรับขึ้น 150 บาท ตามราคาในตลาดโลก หลังนักลงทุนยังกังวลต่อสถานการณ์ความขัดแย้งรัสเซีย-ยูเครน หันมาลงทุนในสินทรัพย์ปลอดภัยเพิ่มมากขึ้น ทำให้ทองรูปพรรณขายออกบาทละ 32,100 บาท
ราคาทองคำในประเทศวันนี้เปิดตลาดหลังหยุดยาวช่วงสงกรานต์ ปรับขึ้น 150 บาท ตามราคาในตลาดโลก หลังนักลงทุนยังกังวลต่อสถานการณ์ความขัดแย้งรัสเซีย-ยูเครน หันมาลงทุนในสินทรัพย์ปลอดภัยเพิ่มมากขึ้น ทำให้ทองรูปพรรณขายออกบาทละ 32,100 บาท
18 เม.ย. 2565

ผู้สื่อข่าวรายงานว่า ราคาทองคำวันนี้ (18 เม.ย. 2565) เปิดตลาดปรับราคาขึ้น โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อเวลา 09.27 น. มีการประกาศราคาครั้ง 1 โดยทองคำแท่งรับซื้ออยู่ที่บาททองคำละ 31,500 บาท ขายออกบาททองคำละ 31,600 บาท
ขณะที่ทองรูปพรรณรับซื้ออยู่ที่บาททองคำละ 30,926.40 บาท ขายออกบาททองคำละ 32,100 บาท
ส่วนราคาทองคำ Spot เช้านี้เคลื่อนไหวอยู่ที่บริเวณ 1,985 ดอลลาร์ ขณะที่สัญญาทองคำตลาด COMEX (Commodity Exchange) ส่งมอบเดือนมิถุนายน ดีดตัวขึ้น 12.40 ดอลลาร์ หรือ 0.63% สู่ระดับ 1,987.30 ดอลลาร์/ออนซ์ โดยสถานการณ์ความขัดแย้งรัสเซีย-ยูเครน ยังคงเป็นปัจจัยหนุนแรงซื้อสินทรัพย์ปลอดภัยของนักลงทุน โดยรายงานล่าสุดระบุว่าทหารยูเครนไม่ยอมทำตามคำสั่งของรัสเซียที่ขู่ให้วางอาวุธเมื่อวานนี้ (17 เม.ย. 2565) หลังจากที่กองทัพรัสเซียอ้างว่าสามารถควบคุมเขตเมืองของเมืองมาริอูโพลทางภาคตะวันออกของยูเครนเอาไว้ได้หมดแล้ว โดยเคลียร์กองกำลังทหารยูเครนและทหารรับจ้างต่างชาติออกไปจากพื้นที่แล้ว